NaiveNeuron/SloPal huggingface dataset:
Jurinová, Erika, podpredsedníčka NR SR (2013-12-04):
Pán poslanec Érsek.
Paška, Pavol, predseda NR SR (2014-06-04):
Hlasujeme. (Hlasovanie.) 138 prítomných, 35 za, 2 proti, 84 sa zdržalo, 17 nehlasovalo. Návrh sme neschválili.
Poliačik, Martin, poslanec NR SR (2012-09-14):
Ja ďakujem kolegom za väčšinou podporné stanoviská. A k tomu ešte, čo sa ma počas príhovoru pýtal pán minister, hneď v § 2 ods. 1 máme hovorené o technológii, ktorá je umiestnená v dopravnej infraštruktúre alebo vo vozidle. Potom neskôr v zákone sa hovorí o tom, že sa tu hovorí o technológiách, ktoré môžu byť umiestnené vo vozidle. Takže, áno, preto som ja hovoril o možnosti, preto som ja hovoril o možnosti a videli sme na mýtnom systéme, ktorý už máme na Slovensku, že je to možnosť, ktorá sa využíva, takže človek by logicky predpokladal, že keď už máme niečo zavedené pre kamióny, tak minimálne môžme očakávať návrh alebo pokus podobný systém zavádzať aj pre osobné autá. Takže nie je to niečo, čo by s týmto zákonom nesúviselo, nevravím, že je to tam napísané, vytesané v kameni, ale presne tá vágna, ten vágny jazyk, ktorý častokrát vidíme v nariadeniach Európskej komisie, častokrát vedie k tomu, že sa schváli tak široký text, že v podstate sa v budúcnosti dá v realizácii podeň schovať takmer čokoľvek.
Blanár, Juraj, podpredseda NR SR (2021-11-10):
Na vaše vystúpenie, pán poslanec Šimko, evidujem päť faktických poznámok. Ako prvý pán poslanec Dostál.
Laššáková, Jana, podpredsedníčka NR SR (2013-03-13):
Prosím, prezentujme sa a hlasujeme. (Hlasovanie.) Prítomných 140 poslancov, za návrh hlasovalo 83 poslancov, proti nebol žiaden, zdržalo sa 57 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pán spravodajca, uvádzajte ďalšie hlasovania.
Bužo, Lukáš, poslanec NR SR (2024-09-20):
Pán poslanec Horecký, ďakujem za váš, za vaše vystúpenie, ďakujem, že ste na začiatku podotkol, že ste otec, starý otec, ale aj poslanec, ktorému záleží na tom, čo sa na Slovensku bude diať práve v tejto otázke. A ja iba chcem povedať, že Slovensko roky je za život a bude za život, a preto aj chcem pozvať všetkých na pochod za život do Košíc v nedeľu. Tí, ktorí sa k nám pridáte, tak iba budete vyjadrovať ten názor, ktorý máme aj viacerí tu v pléne, že ďalej budeme bojovať za to, aby život bol chránený a aby my na Slovensku sme určovali, čo sa bude diať, a prijímali zákony tak, aby sme mohli mať čisté svedomie, lebo my budeme niesť zodpovednosť za to, čo sa bude robiť na Slovensku. A preto ešte raz ďakujem, pán Horecký, a ďakujem aj tebe, Rasťo, za toto uznesenie, ktoré je jednoduché, jasné, v ktorom chceš dosiahnuť iba to, aby my na Slovensku sme rozhodovali, čo sa bude diať v tejto otázke, a nie Európska únia aby nám diktovala, čo máme robiť. Vďaka.
Gyimesi, György, poslanec NR SR (2021-06-30):
Veľmi dobre. Začnem asi od pána poslanca Pellegriniho, ktorý spomínal, že prešiel všetkými možnými funkciami v tomto štáte, čo je fakt, a takto to aj vyzerá, napríklad také školstvo, zdravotníctvo, financie, no katastrofa po vás. Toto bolo také typické od ostatných predstaviteľov strany HLAS, keď im dôjdu argumenty, tak okamžite nasleduje útok ad hominem na mojich kolegov a na ich údajnú nepripravenosť a údajné lepidlo, ktorým sú prilepení k poslaneckým stoličkám. Toto vám už dlho fungovať nebude, páni, pretože toto pravda jednoducho nie je. Pán kolega Šutaj Eštok tu povedal, že sme urobili z Ústavy Slovenskej republiky trhací kalendár. Tak keď to povie človek, ktorého vlády protiústavnými zákonmi doslova vytapetovali Zbierku zákonov, tak to znie skutočne len a len farizejsky a nijak inak. Len si spomeňte napríklad na vyvlastňovací zákon. Pán kolega Raši, ty tiež veľmi dobre vyzeráš, ale nehovoríš pravdu. Totižto tá škoda, ktorá vznikla štátu, pokiaľ ide o vakcíny, vakcíny proti prasacej chrípke, je celkom zjavná, pričom pri Sputniku nedošlo k žiadnej škode, pretože to, čo sa nevyočkuje, sa vráti, resp. Rusko odkúpi späť a žiadne dodatočné náklady so Sputnikom nebudú. Pán kolega Blcháč, sám vy tiež viete, spolu sme vo výbore, je to hlúposť, čo hovoríte, pretože sa nenašiel ani jeden jediný renomovaný ekonóm a dokonca ani Denník N, ktorý napísal 700 článkov proti Igorovi Matovičovi, nespochybnil rozpočet alebo tú zmenu rozpočtu, o ktorej sme sa bavili, ani výšku deficitu. A zároveň IFP hovorí, že konsolidovať môžme od roku 2021, takže to pravda nie je. No a na Ľuboša Blahu reagovať nebudem, pretože na hlupákov sa nereaguje. Ďakujem pekne. (Potlesk.)
Pčolinský, Peter, podpredseda NR SR (2023-06-22):
Tak aspoň sme sa dozvedeli iniciály, okrem iniciálov aj plné mená. Pán minister, môžte reagovať, nemusíte reagovať. Je to na vás. Máte päť minút, pokiaľ chcete.
Horváthová, Eva, poslankyňa NR SR (2020-07-23):
Ďakujem pekne, pán predseda. Vy ste ma s vaším procedurálnym návrhom predbehli s gratuláciou, takže pripájam sa ku gratulácii pánovi profesorovi Krčmérymu, ktorý celý svoj život obetoval pomoci núdznym. Venuje sa aj práci s migrantami, s utečencami, že ja mu chcem týmto tiež vyjadriť veľkú poklonu a prajem mu všetko najlepšie. Ďakujem.
J. Liška, minister obrany SR: (2004-10-19):
13. októbra 2004 ma počas neformálneho stretnutia ministrov obrany členských štátov NATO ubezpečil minister obrany Poľskej republiky, že Poľská republika síce uvažuje o určitom znížení svojej účasti v operácií Trvalá sloboda v roku 2005, ale naďalej zostane plniť úlohy misie vrátane úloh zaručenia bezpečnosti príslušníkov našej jednotky. Dohodli sme sa, že o ďalšom vývoji situácie v Iraku sa budeme priebežne informovať a koordinovať náš ďalší postup. Dovoľte mi tiež spomenúť, že Slovenská republika ako člen Aliancie bude reagovať na rozhodnutie istanbulského samitu NATO o možnosti poskytnutia priamej pomoci pri výcviku irackých bezpečnostných síl a poskytnutia iných materiálnych foriem pomoci Iraku. V tomto duchu dôsledne posúdime naše možnosti v účasti na výcviku irackých bezpečnostných síl priamo v Iraku v súlade s konceptom operácie, ktorý schválila Severoatlantická rada 22. septembra 2004. O našom konkrétnom príspevku rozhodne v konečnom dôsledku vláda Slovenskej republiky a Národná rada Slovenskej republiky. V súčasnej dobe pripravujeme výcvik irackých špecialistov na odmínovanie, ktorý sa uskutoční v termíne 5. až 23. decembra 2004 na území Slovenskej republiky vo výcvikovej základni mierových síl OSN  Nitra. Som presvedčený, že čím skôr bude Irak schopný a pripravený prevziať zodpovednosť za vnútornú a vonkajšiu bezpečnosť krajiny, tým skôr sa bude môcť aj jednotka ozbrojených síl Slovenskej republiky vrátiť domov. Vážený pán predseda, žiadam vás o prerokovanie tohto materiálu. Ďakujem.
Kollár, Boris, predseda NR SR (2023-05-03):
Prosím, prezentujme sa a hlasujeme. (Hlasovanie.) Prítomných 142 poslancov, za 79, proti 42, 20 sa zdržalo, 1 nehlasoval. Uvedený návrh pána poslanca Vetráka sme schválili. A teraz tu máme procedurál pána poslanca Galeka. Nech sa páči.
Jasaň, Viliam, poslanec NR SR (2013-10-22):
Ďakujem pekne. Ja len dve krátke poznámky. Jednu ku kolegovi Hlinovi, ktorý síce do lavíc predložil návrh zákona, ale v zmysle rokovacieho poriadku tu to neprečítal, čiže nemôžem to akceptovať. A len jednu poznámku ešte k Ľudovi Kaníkovi. To som nestihol sa teda opýtať, ale znova sa ho pýtam už niekoľkýkrát. Ja poznám aj prípady rodiny mladej, ktorá chce pracovať, chce byť zodpovedná rodina, ale jednoducho tú prácu nemá ani on, ani ona a napriek tomu si rodinu chceli založiť. Chceli by si ju založiť a ja im, samozrejme, nemôžem klásť polená pod nohy. Ďakujem pekne, pán predseda.
Chren, Martin, poslanec NR SR (2014-11-08):
Ďakujem veľmi pekne. Vážený pán minister, povedali ste toho mnoho, mnoho aj pravdivého, ale veď sa vráťme k veci. Tá podstata dnešnej schôdze z hľadiska vás ako ministra financií je aj o tom, to je jedna firma, ktorá predala piešťanskej nemocnici predražené cétečko zhruba o 1 mil. eur. Táto firma povyhrávala za posledné roky tendre za vyše 230 mil. eur. Veď odpovedzte vy ako minister financií, dlh nemocníc je zhruba 190 mil., ak mám aktuálne čísla, nedýchalo by sa aj vám lepšie, ak aj ostatné tendre tejto firmy by boli rovnako predražené ako tento tender, čiže o polovicu a o viac, nedýchalo by aj sa vám ako ministrovi financií lepšie, keby ste tieto peniaze mali v zdravotníctve ušetrené, keby o ne bol dlh nemocníc nižší? Určite by sa vám tak dýchalo lepšie, možno by ste potom nemuseli ani tie dane tak brutálne zvyšovať. A na jednu vec chcem zareagovať, lebo ste povedali vo svojom prejave, že zvyšujete dane len bohatým a monopolom. Viete, pán minister, no povedzte to tým desiatkam tisícom živnostníkov, ktorým sa v posledných mesiacoch zdvojnásobili preddavky na sociálne a zdravotné odvody, tým desiatkam tisícok, ktoré museli požiadať o splátkové kalendáre a pobrať si pôžičky, aby dokázali zaplatiť povinné odvody, povedzte to tým bežným ľuďom, ktorým ste zaviedli aj pri kúpe úplne obyčajného auta registračné poplatky, tým ľuďom, ktorým ste znovu zaviedli koncesionárske poplatky, pričom obrali ste všetkých ľudí o 60 eur ročne (všetky domácnosti), ktoré naša vláda zrušila, tým ľuďom, tým dôchodcom, ktorí budú platiť o 30 až 50 eur tak navyše kvôli tomu, že ste zrušili zákon, ktorým sa mala znižovať sadzba DPH o 1 %. To nie sú monopoly a to nie sú boháči, to sú úplne obyčajní ľudia, ktorí ani nerobia daňové podvody a doplácajú, doplácajú na vaše opatrenia.
Hreha, Štefan, poslanec NR SR (2015-09-18):
Pán predseda, dajte hlasovať o návrhu zákona ako celku s odporúčaním gestorského výboru schváliť.
Bugár, Béla, podpredseda NR SR (2011-07-12):
Nech sa páči, prezentujme sa a hlasujme o týchto návrhoch. (Hlasovanie.) Prítomných 142 poslancov, za 56, proti 20, zdržalo sa 64 poslancov, 2 nehlasovali. Konštatujem, že tieto návrhy z informácie sme neschválili. Nech sa páči.
Kollár, Jozef, poslanec NR SR (2010-09-08):
Ďakujem pekne za slovo. Vážený pán predsedajúci, dajte hlasovať o návrhu uznesenia Národnej rady Slovenskej republiky z 8. septembra 2010, ktorým Národná rada Slovenskej republiky berie na vedomie Správu o stave a vývoji finančného trhu za rok 2009. Ďakujem.
Šeliga, Juraj, podpredseda NR SR´ (2020-07-15):
Prezentujme sa, prosím, a hlasujme. (Hlasovanie.) Prítomných 122 poslancov, za 82, proti 40, hlasovali všetci prítomní, nikto sa nezdržal. Konštatujem, že sme schválili aj tieto body zo spoločnej správy.
Paška, Pavol, predseda NR SR (2013-05-22):
(Hlasovanie.) 142 prítomných, 137 za, 5 sa zdržali. Návrh sme schválili. Ďakujem. Prerokujeme tento bod ihneď. (Rokovanie o návrhoch na zmeny v zložení výborov , tlač 530.) Navrhuje sa zvoliť pána poslanca Gabriela Csicsaia za člena Osobitného kontrolného výboru na kontrolu činnosti Národného bezpečnostného úradu. Pána poslanca Bélu Bugára za člena Osobitného kontrolného výboru na kontrolu činnosti Slovenskej informačnej služby a pána poslanca Richarda Sulíka za člena Výboru na preskúmavanie rozhodnutí Národného bezpečnostného úradu. Chce niekto? Pán poslanec Hlina, chcete k tomu niečo? Nie. Budeme hlasovať teraz o návrhu uznesenia, ktoré máte ako tlač 530 a ktoré som predniesol. Poprosím vás o hlasovanie. (Hlasovanie.) 141 prítomných, 131 za, 1 proti, 9 sa zdržali. Schválili sme zmeny vo výboroch Národnej rady. Dámy a páni, odhlasovali sme prerokované body. Pán poslanec Hlina.
Hort, Milan, podpredseda NR SR (2011-09-06):
Ďakujem. A teraz pán poslanec Miroslav Číž s faktickou poznámkou.
P. Paška, predseda NR SR: (2009-06-30):
(Hlasovanie.) 132 prítomných, 21 za, 72 proti, 39 sa zdržalo. Neschválili sme návrh.
B. Bugár, podpredseda NR SR: (2005-06-24):
J. Cuper, poslanec: Pán kolega Lintner, každému ekonómovi muselo byť od začiatku jasné, že nejde o nijaké nedovolené podnikanie, ale o prasprostú pyramidálnu hru, ktorú bývalý česko-slovenský národohospodár Engliš popisuje vo svojich Základoch národného hospodárstva ešte z roku 1930, kde sa jasne hovorí, že prvých 30 % ľudí musí dostať svoje sľúbené úroky práve preto, aby ďalších 70 % o ne zákonite prišlo. To znamená, že nejde o nijaké podnikanie, ale o pyramidálnu hru, do ktorej ľudia vkladali jednoducho svoje prostriedky a vkladali ich na základe zmluvy o pôžičke. Takže ťažko týchto ľudí je stíhať aj za podvod. Bolo potrebné teda zo strany orgánov činných v trestnom konaní, ale aj zo strany pani ministerky na to upozorniť a vytvoriť antikampaň. Samozrejme, a ľudí stíhať za nedovolenú hru, v ktorej okrádajú občanov. Takže v tomto smere vláda a orgány štátu neurobili takmer nič a práve preto si myslím, že zákon je namieste, aj odškodnenie týchto podvedených občanov v tejto pyramidálnej hre je namieste. Samozrejme, treba vytvoriť zákonný mechanizmus ako ich odškodniť a aký bude podiel štátu. Iste, súhlasím s vami, že nejaký diel zodpovednosti musia niesť aj samotní občania, ale nie celý. Ďakujem.
Hort, Milan, podpredseda NR SR (2011-12-01):
Ďakujem pekne, pán poslanec, zaujmite miesto určené pre navrhovateľov a teraz poprosím už tradičnú spravodajkyňu z gestorského výboru pre financie a rozpočet, pani poslankyňu Zuzanu Aštaryovú, aby si aj v tomto prípade splnila svoju spravodajskú povinnosť. Nech sa páči.
Laššáková, Jana, podpredsedníčka NR SR (2015-09-24):
(Zaznievanie gongu.) Poprosím pána ministra, aby zaujal miesto určené pre navrhovateľov. Pán spravodajca je už tu. Nech sa páči, dávam slovo členovi výboru pre verejnú správu a regionálny rozvoj poslancovi Stanislavovi Kubánkovi, aby informoval Národnú radu o výsledku prerokovania návrhu vlády vo výbore. Nech sa páči, pán spravodajca, máte slovo.
Paška, Pavol, predseda NR SR (2012-10-16):
Hlasujeme. (Hlasovanie.) 138 prítomných, 103 bolo za, 35 sa zdržalo. Návrh sme schválili.
Muňko, Dušan, poslanec NR SR (2023-11-28):
Pán poslanec, vy ste vôbec nemali čo vystupovať. Osemkrát ste boli odvolávaný. Váš policajný prezident je súdne trestaný, ktorého ste vy si vybrali, a potom budeme baviť sa, ako to skončí. Keď vezmem veci, Santusovú. Santusovú by ste vôbec nemali používať, mali by ste sa jej ospravedlniť. To, čo ste jej predviedli. A tie pohádky, čo nám tu vysvetľujete, to nevysvetľujte, to radoví policajti, ktorí tu oznamujú veci, ktoré sa za vašej éry stali. Prosím vás, hovoríte, že klameme. Ale veď ľudia vám dali, posúdili to, čo ste robili za tie tri a pol roka tuná. Takže prosím vás, prestaňte tu zveličovať veci a nakoniec veď treba odtajniť správu Slovenskej informačnej služby, aby ľudia vedeli, čo sa robilo. To je štátna organizácia. A netreba, netreba zľahčovať situáciu, ktorá tam je.
Fecko, Martin, poslanec NR SR (2018-09-18):
Asi trinásť minút, či koľko mám? Tak nechám si nazajtra.
Mazurek, Milan, poslanec NR SR (2022-02-03):
Edo, presne ako hovoríš, ľudia mi už píšu, že sa zbiehajú na hraniciach colné kontroly s Poľskom, aby kontrolovali, či občan Slovenskej republiky náhodou neprinesie viacej ako 10 litrov paliva. (Reakcia z pléna.) Mi to píšu ľudia, čo ja klamem, OĽANO, váš pán predseda Igor Matovič, ten, lebo vy nie ste strana, vy ste kult, vy ste kult fanatikov, ktorí sa modlia, zbožňujú magora, ten človek sa tu verejne vyhráža ľuďom, že čo si oni dovoľujú doviezť viac ako 10 litrov paliva. Tak vy ich dohnáte do situácie, kedy už nemajú inú možnosť a musia tankovať v zahraničí, a potom ešte, keď prídu, tak ich vyplieskate a budete ich zdaňovať. Presne toto, Edo, robia, to sú, to ani nieže sociopati (zaznievanie gongu), to už sú, to už sú čistí psychopati bezcitní. Je to až neuveriteľné, ešte ten nepríčetný pako zo Starej Ľubovne spoza chrbta, rovno vedľa predsedajúceho, bude ma vyrušovať a tváriť sa, že on je svetielko nádeje. Rozumiete, kult, normálny kult Igora Matoviča, ktorý ničí Slovenskú republiku, a ľudia sú zúfalí z toho, že na Slovensku sa im nedostáva pomoci. A ten cynický argument, o ktorom si hovoril, ktorý tu predniesol Šefčík, že či vy, ľudia, chcete, aby sme dnes dali dôchodcom 200 eur, keď to ide na úkor našich detí a budúcich dlhov? A kedy ste toto zvažovali, keď ste tu prijímali celoplošné testovanie, že to ide na úkor našich detí a ich vnukov? Kedy ste zvažovali, keď ste prinášali očkovaciu lotériu, že to všetko ide na dlh a na úkor našich detí a vnukov? Kedy vás trápilo, keď ste kupovali transportéry, že to celé ide na dlh a na úkor detí a vnukov? Ale keď máte dať niečo ľuďom, tak buďte, dôchodcovia, zodpovední, kľudne zdochnite od hladu, lebo veď to by išlo na úkor vašich detí a vnukov! Doteraz im to bolo jedno. Doteraz im bolo všetko jedno a zrazu im ide o deti a vnukov, aby nerobili veľké dlhy.
J. Čech, poslanec: (2008-03-26):
Pán predsedajúci, dajte, prosím, hlasovať o procedurálnom návrhu pani poslankyne Gibalovej, ktorá navrhla, aby sa Národná rada Slovenskej republiky uzniesla podľa § 73 ods. 3 písm. b) zákona o rokovacom poriadku nepokračovať v rokovaní o návrhu zákona.
Kollár, Boris, predseda NR SR (2022-06-16):
Prosím, prezentujme sa a hlasujeme. (Hlasovanie.) Prítomných 136, za žiadny, proti 95, zdržalo sa 40, nehlasoval 1. Uvedený návrh sme neschválili.
Drdul, Dominik, poslanec NR SR (2022-02-03):
Ďakujem veľmi pekne. Ja by som chcel iba v zmysle ustanovení rokovacieho poriadku podať návrh, aby sa daný návrh stiahol na dopracovanie. Či vrátil na dopracovanie, tak.
B. Bugár, podpredseda NR SR: (2004-03-03):
(Hlasovanie.) Prítomných je 127 poslancov, za návrh 103, zdržalo sa 23, nehlasoval 1. Konštatujem, že Národná rada pridelila vládny návrh zákona výborom, určila gestorský výbor, ako aj lehoty výborom na jeho prerokovanie v druhom čítaní. Budeme teraz hlasovať o vládnom návrhu zákona, ktorým sa mení a dopĺňa zákon č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení niektorých zákonov (tlač 554). Spravodajkyňou je pani poslankyňa Brestenská. Nech sa páči, máte slovo. B. Brestenská, poslankyňa: Vážený pán predsedajúci, keďže nikto nevystúpil v rozprave, prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Kuffa, Štefan, poslanec NR SR (2015-03-24):
Ja len krátko sa vyjadrím, chcem pochváliť tento návrh zákona. Je veľmi dobrý. Naozaj veľakrát dneska možno aj sú mladé mamičky, ktoré sa správajú, žiaľ, musím povedať, nezodpovedne. A možno práve na tom alkohole keď by bol ten piktogram proste, ktorý varuje takú tehotnú matku, aby podľa možnosti sa vyvarovala pitiu toho alkoholu počas tehotenstva, bolo by to dobré. Říčan vo svojej knihe Cesta životem (Tak napísal tú celú takú ontogenézu človeka od prenatálneho obdobia po prirodzenú smrť, teda od počatia po smrť.), tak hovorí, že v prenatálnom období maternica (uterus), to nie je čosi nepreklenuteľné, hej, to sú aj tie vonkajšie jednak však tie fyzikálne podnety, ale to sú aj podnety také, ktoré teda matka prijíma. A to je napríklad trebárs ten alkohol alebo aj cigarety. On v tom svojom výskume, ktorý robil, tak mal tie vzorky tých tehotných matiek a trebárs to dieťa bolo ešte teda v tom prenatálnom období a skúmali tie jeho reakcie, tie psychologické, trebárs pri fajčení dieťa sa dusilo, ak púšťali agresívnu hudbu, dieťa bolo veľmi nekľudné, veľmi nepokojné v lone matky, respektíve keď robili experiment, dieťa dokonca dokázalo reagovať na podnety, záblesky svetla. To je napríklad, keby zvárač zváral a bola tam tehotná matka, tak myslíme si, že tá brušná dutina, hej, a maternica tej matky je nepreklenuteľná. Toto sú všetko negatívne veci, ktoré vplývajú na vývoj dieťaťa. On hovorí, že pri tom nezodpovednom správaní sa takejto matky, že nemôže sa, parafrázujem, matka správať k ešte nenarodenému dieťaťu ako k nejakému kusu mäsa, to nie je kus mäsa, to je novopočatý život a zaslúžia si rovnako jednak však aj tá matka, aj to dieťa tú úctu a rešpekt. Ale veľakrát v tejto našej spoločnosti to považujeme za nič, lebo možno to ten novopočatý život do veku troch mesiacov ako keby ani nebol človek. No veď sa tak nenarodí kôň ani pes, ale stále je to dieťa. Narážam teraz na tie potraty, o ktorých hovoríme, že však to je len nejaký zhluk buniek. Nie je tomu tak, hej. Tam nervový systém je vybudovaný, takisto bije srdiečko, je to maličký plod vo veku troch mesiacov, asi taký, ktorý človek tak do dlane chytí a má vyvinuté ruky, nohy, hlavu, všetko, je to človek. Myslím si, že takáto ochrana tých tehotných matiek tuná pri konkrétnom tomto návrhu zákona je jednou ochranou z celej plejády tých problémov, ktoré sú tuná, ale ten alkohol je ten, ktorý môže naozaj degeneratívne pôsobiť na vývoj plodu a poškodiť do značnej miery to dieťatko. Ďakujem za pozornosť.
Viskupič, Marián, poslanec NR SR (2022-10-06):
Ďakujem pekne za slovo. Vážený pán predseda, vážený pán minister, kolegynky, kolegovia, dovoľte aj mne pár slov teda k prvému čítaniu zmeny rozpočtu. V prvom rade chcem poďakovať pánovi ministrovi sociálnych vecí. Včerajšia debata mala svoj význam. V podstate len akoby skúsim zrekapitulovať, áno, na príjmovej stránke sa teda zvyšujú príjmy asi o jeden a pol miliardy, čo sme aj my ako strana SaS dlhodobo hovorili, a teda sme radi, že sa to deje, pretože to vlastne ten rozpočet zreálňuje. Áno, vďaka relatívne fungujúcej ekonomike, ale teda hlavne vďaka inflačnému vývoju, ktorý teda prináša zvýšené príjmy, tak je realita, že tie príjmy sú o tú miliardu a pol vyššie a keďže sa zapoja do rozpočtu, tak to vlastne zreálňuje tú situáciu a je to teda správne rozhodnutie. Tá príjmová stránka pekne rozlišuje aj teda, že najväčšie dodatočné príjmy sú s DPH, všetci to vnímame, veď všetko zdražieva, samozrejme, aj tá 20-percentná porcia z vyššej sumy je vyššia suma. Takisto sa s vyššími daňami z príjmu právnických osôb, plus ešte ďalšie úpravy. Bola použitá aktuálna daňová prognóza, čiže aj toto je fajn, pretože boli fakt použité reálne, najaktuálnejšie dáta, aké má tento štát k dispozícii. Čiže to je v poriadku. Zopakujem aj tie naše výhrady, ktoré sme mali, resp. ktoré máme a to je to, že výdavková stránka už to nijak nerozpisovala, to znamená, že celá jeden a pol miliardy sa stáva príjmom Všeobecnej pokladničnej správy. Tu máme zmenu, tak ako avizoval pán minister, áno, dostali sme, aj ja tú tabuľku mám pred sebou, vlastne ju nemôžem ukázať, lebo je to pomôcka. Pardon. Takže každopádne som rád, že naše slová teda padli na úrodnú pôdu, že ministerstvo financií dalo nejaký základný rozpis, viac-menej tak ako to pán minister povedal, nemusím to opakovať, takže toto, toto kvitujeme, určite je to pre nás všetkých, ktorí tu sedíme, ďaleko lepšie, pretože tu nerozlíšenú jeden a pol miliardy by teda malo už neposlať do Všeobecnej pokladničnej správy, ale teda poslať, tak ako je rozpísané. Čiže pre verejnú správu, áno, tých 200 mil. to by teda malo ísť do Všeobecnej pokladničnej správy, ale potom 900 mil. na ministerstvo hospodárstva, a teda zvyšné v podstate na ministerstvo sociálnych vecí, práce a rodiny. Takže takéto niečo, budeme, samozrejme, čakať na pozmeňujúci návrh, aby sa teda tá tabuľka preniesla, preniesla do reálneho pozmeňujúceho návrhu, ktorý teda by mal byť podaný či už na výbore alebo v druhom čítaní a, samozrejme, ak toto uvidíme, tak, samozrejme, podľa toho prispôsobíme aj náš postoj ku zmene rozpočtu, pretože zopakujem, samozrejme, že to, že treba pomáhať, to, že treba kompenzovať, je, myslím si, že na tom je celospoločenská zhoda a tá situácia či už inflačná alebo energetická, veď ono to výrazne spolu súvisí, je kritická a či už teda zraniteľní ľudia alebo, samozrejme, dnes už musíme jednoznačne hovoriť aj o zraniteľných firmách, túto pomoc potrebujú a, samozrejme, aj my budeme radi, ak sa táto pomoc presne dostane tam, kde je potrebná a tak, aby čo najviac pomohla. Ďakujem pekne za pozornosť.
Ľ. Martinák, poslanec: (2009-11-04):
Ale vrcholom vášho vystúpenia je to, ak niekoho obviníte z toho, čo vôbec nepovedal, aj keď ide o vašu subjektívnu dedukciu. Hovoríte tu aj o pánovi Lipšicovi. Na jeho teatrálne vystúpenia v parlamente sme si už jednoducho zvykli. Tak je to, páni kresťanskí demokrati. Ďakujem.
Poliačik, Martin, poslanec NR SR (2018-03-26):
Pán minister Gajdoš, vaši spojenci, mentálni, videli ste to? Smiali ste sa. Výborne. Toto vám tlieska (rečník prstom ukazuje na poslancov) a vy ste spokojný. To je vizitka tejto vlády po dnešnom kroku ministerstva zahraničných vecí. Toto fašisti tlieskajú. Nikto iný. (Reakcia z pléna.) Rozumiete tomu? Vláda Slovenskej republiky, rozumiete tomu? Dnes ste sa dostali do situácie, že jediní, ktorí vám tlieskajú, súhlasia, sú fašisti. To je celé.
Laurenčík, Milan, podpredseda NR SR (2021-06-24):
Poslednú faktickú poznámku má pani poslankyňa Anna Záborská, nech sa páči.
Gaborčáková, Soňa, poslankyňa NR SR (2019-05-20):
Ďakujem za slovo. Ďakujem pani kolegyňa, že si tak zhruba vlastne prešla tú zdravotnú časť, na ktorú pripomienkovala pani Patakyová. Áno, je tu systémový problém, keďže zrušili sme domovy sociálnych služieb pre deti s celoročným pobytom a neurobili sme adekvátnu náhradu. Tým pádom vlastne tá starostlivosť zlyháva či už v školských výchovných zariadeniach, a to v reedukačkách, alebo je to v detských domovov. To znamená, my potrebujeme pripraviť novú štruktúru zariadení. To je vlastne spôsob, ako vyriešiť to, na čo vy poukazujete. Ďakujem.
Kollár, Boris, predseda NR SR (2023-01-31):
Dobre. Teraz hlasujeme o návrhu pána poslanca Fica. Prosím, prezentujme sa a hlasujeme. Je to máj, aby bolo každému jasné. (Hlasovanie.) Prítomných 146 poslancov, za 75, proti 27, zdržalo sa 44. Uvedený návrh pána poslanca Fica sme neschválili. Nech sa páči, pán poslanec, máte slovo.
Bugár, Béla, podpredseda NR SR (2018-01-30):
Nech sa páči, prezentujme sa a hlasujme. (Hlasovanie.) Prítomných 138 poslancov, za 124, zdržalo sa 14 poslancov. Návrh sme schválili. Pristúpime k hlasovaniu o siedmom bode programu, a to v druhom čítaní o vládnom návrhu zákona, ktorým sa mení a dopĺňa zákon č. 336/2015 Z. z. o podpore najmenej rozvinutých okresov, tlač 764. Pán poslanec Bagačka, máte slovo. (Hlasovanie o vládnom návrhu zákona, ktorým sa mení a dopĺňa zákon č. 336/2015 Z. z. o podpore najmenej rozvinutých okresov a o zmene a doplnení niektorých zákonov v znení zákona č. 378/2016 Z. z. a ktorým sa mení zákon č. 539/2008 Z. z. o podpore regionálneho rozvoja v znení neskorších predpisov , tlač 764.)
Hrnčiar, Andrej, podpredseda NR SR (2018-05-17):
Máte záujem položiť doplňujúcu otázku? Nech sa páči.
Bugár, Béla, podpredseda NR SR (2016-11-29):
Ďakujem pekne. Otváram všeobecnú rozpravu a pýtam sa, či sa hlási do rozpravy niekto ústne. Nie je tomu tak, vyhlasujem rozpravu za skončenú a prerušujem rokovanie o tomto bode programu,. Pristúpime k rokovaniu návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 575/2001 Z. z o organizácii činnosti vlády a organizácii ústrednej štátnej správy, tlač 332. Pán minister, nech sa páči, máte slovo. (Rokovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 332.)
Bugár, Béla, podpredseda NR SR (2011-11-29):
Pani poslankyňa Tomanová.
J. Brocka, poslanec: (2007-10-16):
Pani poslankyňa Mušková, veď my sme dlhšie obaja v parlamente. Určite si pamätáte aj to, že moje návrhy neboli ani v minulosti, ani teraz populistické. To znamená, ja nenavrhujem niekoľkonásobne viacej vtedy, ak to tečie z vrecka niekomu inému. Ja navrhujem, aby sme peniaze, ktoré ste ochotní rozdeliť alebo pridať rodinám, 280 mil. korún, rozdelili spôsobom, ktorý je spravodlivejší. A myslím si, že aby sa podporilo každé dieťa na budúci rok, ak nechcete testovať príjmy rodín, aby sme to nedávali bohatým, prosím, myslím si, že tento návrh má svoje racionálne jadro a väčšina verejnosti ho takto aj vníma. Pán poslanec Kahanec, ďakujem za vašu podporu. Ešte pani Muškovej chcem povedať, že vidíte, mením sa. Ak máte pocit, že dávam iné návrhy, jednoducho som prístupný aj argumentom, a učím sa, aj keď už mám svoje roky. A teraz k pánu Jarjabkovi. Pán Jarjabek, asi som málo hovoril alebo ešte sa prihlásim, veď pri poslaneckom návrhu to budem možno vysvetľovať zrozumiteľnejšie, ja nemyslím, že tie mamičky kvôli tomu príspevku budú rodiť. Ja len nechcem, aby sme im sťažili situáciu. Jedným budeme pomáhať aj vtedy, keď to nepotrebujú, a tým zvyšujeme rozdiely, a pritom táto vláda chce zmenšovať rozdiely aj medzi ľuďmi, aj medzi regiónmi, ale tak to dostane do situácie veľmi nevýhodnej tých, ktorí sú už aj tak znevýhodnení, a zbytočne bude robiť zlú krv medzi nimi. Veď to poznáte, vám nepíšu dôchodcovia, ktorí majú rozdiel v dôchodkoch možno pár desať korún a celý život spolu robili a nerozumejú tomu, ako to, že jeho sused má viac? No proste sú to veci, ktoré ľuďom znepríjemňujú život. A ja by som rád, keby... (Vystúpenie prerušené časomierou.)
Jurinová, Erika, podpredsedníčka NR SR (2014-07-04):
Pán poslanec Brocka.
Novotný, Viliam, poslanec NR SR (2011-07-08):
Teraz pristúpime k hlasovaniu k pozmeňujúcim návrhom zo spoločnej správy. Pán predseda, dajte, prosím, hlasovať o bodoch 1 až 8, 11 až 35, 37 až 39, 41 až 59 spoločne s návrhom gestorského výboru schváliť.
J. Brocka, poslanec: (2002-11-06):
Pán podpredseda, môžete otvoriť rozpravu.
Kamenický, Ladislav, poslanec NR SR (2015-11-11):
Vážený pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť ho.
Dostál, Ondrej, poslanec NR SR (2021-10-06):
Pán poslanec Schlosár, ja si nemyslím, že všetci ľudia, ktorí sú proti registrovaným partnerstvám, nutne sú homofóbi. Je úplne legitímny názor, ak si niekto myslí, že takýto inštitút sa nemá zaviesť. Ale teda vo vašom prípade to neplatí, vy nepochybne homofógom ste. Spôsob, akým ste sa tu vyjadrovali o gayoch a lesbách, je nechutný a ja sa voči nemu ohradzujem. To s tými štúdiami, jednak už dávno nie je pravda, boli iné štúdie, ktoré toto vyvrátili, že by deti vyrastajúce v rodinách s pármi rovnakého pohlavia mali psychické problémy, ale boli by na tom horšie, ako deti vyrastajúce v manželstvách, ale teda s pármi rôzneho pohlavia. Ale predovšetkým ak tie deti majú nejaké psychické problémy, tak ich nemajú kvôli ľuďom, ktorí ich vychovávajú, ale kvôli takým ľuďom, ako ste vy, ktorí sa správajú s nenávisťou k iným ľuďom. Morálny rozklad nespôsobujú dvaja milujúci sa ľudia rovnakého pohlavia, ktorí žijú spolu, spolu sa o seba starajú, majú sa radi. Morálny rozklad spôsobujú ľudia, ktorí šíria nenávisť, ľudia ako vy. Hrozbu pre západnú civilizáciu nepredstavujú gayovia a lesby a neprestavuje ani možné inštitucionalizovanie ich vzťahu v právnom systéme. Hrozbu pre západnú civilizáciu predstavujú fašisti a extrémisti. Takže ešte raz sa pýtam, prečo sa tvárite ako konzervatívec, keď ste fašista.
P. Paška, predseda NR SR: (2008-11-04):
(Hlasovanie.) 134 prítomných, 109 za, 24 sa zdržalo, 1 nehlasoval. Konštatujem, že sme schválili vládny návrh novely zákona č. 607 o Štátnom fonde rozvoja bývania. Pán predseda výboru, pán poslanec Cabaj, uvedie v druhom čítaní hlasovanie o vládnom návrhu zákona o podpore regionálneho rozvoja , tlač 744.
M. Číž, podpredseda NR SR: (2009-12-09):
(Hlasovanie.) Prítomných 130 poslancov, za návrh 97 poslancov, proti 5, zdržalo sa 17, nehlasovalo 11. Konštatujem, že Národná rada pridelila návrh tohto zákona výborom, určila gestorský výbor, ako aj lehoty výborom na prerokovanie tohto návrhu zákona. Ďalej poprosím spravodajcu, ktorého určil navrhnutý gestorský výbor, výbor pre hospodársku politiku, pána poslanca Stanislava Janiša, aby uviedol hlasovanie v prvom čítaní o návrhu poslankyne Národnej rady Slovenskej republiky Jarmily Tkáčovej na vydanie zákona, ktorým sa mení a dopĺňa zákon č. 44/1988 Zb. o ochrane a využití nerastného bohatstva (banský zákon) v znení neskorších predpisov (tlač 1345). Máte slovo, pán spravodajca.
Laššáková, Jana, podpredsedníčka NR SR (2015-04-15):
S reakciou pán poslanec Bugár, nech sa páči.
Grendel, Gábor, podpredseda NR SR (2020-05-12):
Panie poslankyne, páni poslanci, vzhľadom na to, že po sľube poslankyne boli vykonané zmeny v databáze hlasovacieho zariadenia, na základe pokynu technikov vás ešte raz prosím, aby ste vytiahli karty z hlasovacieho zariadenia a vložili naspäť. V rokovaní Národnej rady budeme pokračovať návrhom na zmeny v zložení výborov Národnej rady Slovenskej republiky. Návrh, ktorý je uvedený ako tlač č. 86, bol vypracovaný na základe návrhu poslancov, členov poslaneckého klubu za hnutie OBYČAJNÍ ĽUDIA a nezávislé osobnosti. Otváram rozpravu k tomuto bodu programu. Chce sa niekto prihlásiť? Končím možnosť prihlásiť sa do rozpravy a pristúpime k hlasovaniu. Dávam hlasovať o návrhu na zmeny v zložení výborov Národnej rady, ako je uvedený v tlači 86. (Hlasovanie o návrhu na zmeny v zložení výborov Národnej rady Slovenskej republiky , tlač 86.) Prosím, prezentujme sa a hlasujme. (Hlasovanie.) Prítomných 110 poslancov, za 104, proti 0, zdržali sa 3, nehlasovali 3. Konštatujem, že návrh v zložení výborov sme schválili. Pristúpime k ďalšiemu bodu programu 7. schôdze, ktorým je návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Návrh vlády má parlamentnú tlač 77. Prosím ministra zdravotníctva Slovenskej republiky Mareka Krajčího, aby návrh vlády odôvodnil. Nech sa páči, pán minister. (Rokovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 77.)
Grendel, Gábor, podpredseda NR SR (2023-02-14):
Dávam teraz možnosť prihlásiť sa do rozpravy ústne. Pán poslanec Miloš Svrček ako jediný, končím možnosť prihlásiť sa ústne do rozpravy. Nech sa páči, pán poslanec, máte slovo.
Kollár, Boris, predseda NR SR (2023-03-22):
Pán predseda Fico, budete spravodajcom? Nie, dobre, dobre. Nech sa páči.
Dostál, Ondrej, poslanec NR SR (2023-12-18):
Pani poslankyňa Petrík, no, ono je to zaujímavé, že si vôbec vládna koalícia vytvára také to predpolie pre vymenovanie pána poslanca Gašpara do vedenia Slovenskej informačnej služby s tým, že bude sa môcť vrátiť a bude si môcť začať uplatňovať poslanecký mandát vrátane imunity pred väzbou, teda toho, že Národná rada sa bude musieť vyjadriť, alebo vyjadriť súhlas pred tým, ako vôbec súd rozhodne, ak by taký návrh prišiel zo strany prokuratúry, či zoberie poslanca do väzby. A toto je vtipné aj v tej súvislosti, že nám tu teraz koaliční poslanci hovoria, že takúto obštrukciu ešte Národná rada nezažila. No zažila ju, zažila ju práve vtedy, keď Národná rada rokovala o súhlase s vydaním, vydaním Roberta Fica na rozhodnutie súdu o tom, či má byť, či má byť vzatý do väzby. Vtedy tu takisto dlho vystupovali poslanci strany SMER, mohli sa vyrozprávať, koľko, koľko chceli, takže nie je pravda, že takúto obštrukciu ešte, ešte Národná rada nezažila. Zažila ju, veľmi boli disciplinovaní, veľmi to natiahli, natiahli to až do doby, keď mali dostatok spočítaných hlasov, aby pán Fico nebol vydaný. Ale čo je problém návrhu, o ktorom rokujeme, je, že ono to tam nie je ani priznané, ono to tam nie je nijako vysvetlené. Vôbec nie je nijako vysvetlené, prečo by sa ostatným ústredným orgánom štátnej správy mala stať Slovenská informačná služba a ďalšie úrady, ktoré sú tam navrhované.
Kollár, Boris, poslanec NR SR (2016-06-21):
Ďakujem, pani predsedajúca, za slovo. Ja sa chcem len vyjadriť k pánovi Budajovi a súhlasím s ním, absolútne s ním súhlasím. Ja osobne cítim veľkú frustráciu, že nemôžeme vykonávať takýto poslanecký prieskum, pokiaľ nám to väčšina, koaličná väčšina opäť nedovolí. Jediný, jeden z mála nástrojov. Už tuná vidíme, že nemôžeme v tom pléne presadiť naše zákony, to vidíme, proste nás prehlasujú, ale takýmto spôsobom nám ešte zabraňujú vôbec vykonávať kontrolu nad ich vládnutím. Ja si myslím, že to je absolútne legitímny nástroj, aby sme my poslanci mohli takéto prieskumy vykonávať a absolútne podporujem pána Budaja v tomto, že je to skutočne veľmi dobrá vec, a určite podporíme tento návrh. Ďakujem.
Farkašovský, Karol, poslanec NR SR (2019-02-07):
Ďakujem pekne, pán predseda. Dajte, prosím, hlasovať o uznesení, tak ako bolo prednesené pred rozpravou.
Gröhling, Branislav, minister školstva, vedy, výskumu a športu (2022-04-28):
Myslím si, že hej, nemám dôvod. Nech sa páči.
Pellegrini, Peter, predseda NR SR (2015-02-18):
Pán poslanec Duchoň.
Hrušovský, Pavol, podpredseda NR SR (2011-09-14):
Hlasujeme. Kľud, páni poslanci. (Hlasovanie.) 138 prítomných, 76 za návrh, 61 proti, 1 nehlasoval. Národná rada Slovenskej republiky vládny návrh zákona schválila. Poprosím pána poslanca Přidala, zmena, pána poslanca Janiša, aby z poverenia výboru pre hospodárstvo, výstavbu a dopravu Národnej rade predložil návrhy hlasovaní k prerokovávanému vládnemu návrhu zákona, ktorým sa mení a dopĺňa zákon o Železniciach Slovenskej republiky, tlač 386. Pán poslanec Janiš. (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 258/1993 Z. z. o Železniciach Slovenskej republiky v znení neskorších predpisov , tlač 386.)
Hort, Milan, podpredseda NR SR (2011-05-18):
Reagovať na faktické poznámky bude teraz pani poslankyňa Rosová, nech sa páči.
Hlina, Alojz, poslanec NR SR (2012-10-18):
Ja chcem len zareagovať. Ďakujem, pán Daniš, že ste aj na mňa reagovali, ale v zásade ste chválili pána ministra, však to je v poriadku, to sa ráta, to sa vám pripíše niekde. (Smiech v sále.) Ale ja chcem pánovi Poliačikovi povedať, že ty si tak vyštartoval. Však ja som len hovoril v dobrom, že keď ja verím, že sú možno nejaké koncepcie, o sedení na vreci, o tom ja nehovorím „nie“. Ale nemusel si zrovna mi tu spraviť prednášku o pani Montessori. Len ja u vás identifikujem to, proste upozorňujem na to, lebo tu ináč bol systém práce aj terajšej opozície, že keď im ľudia neuverili, tak povedali, že ľudia sú blbí, hej, že nieže oni robia niekde chybu. Čiže nechoďte aj vy tým systémom, hej, že proste ak máš pocit, že to je správne, ono sa dá presvedčiť o tom tak, že vyhráte voľby a môže to tu vyzerať úplne inak, hej. (Reakcia poslanca.) No tak ale nechaj ma dohovoriť, ja ti skúšam poradiť. A fakt tu oplývate obrovským množstvom geniálnych nápadov. Tak proste jedna z ciest, ako ich presadiť nenásilnou formou, je vyhrať voľby. Čiže skúste sa nad tým zamyslieť. Však dajte hlavy dokopy a porazte ich. Dajú sa poraziť. A potom budeme všetci tu povinne sedieť na vreci. Veď ale zatiaľ ja som to len ilustroval, čo by mal robiť ten človek miesto toho, aby teda riadil, že bude musieť rozprávať s ľuďmi, ktorí si myslia, že sedieť na vreci môže tiež byť akože dobrý výchovný proces. Čiže ja nevylučujem, že môže to v zásade byť. Ale sa už tak poznáme, vieš, že som trošku konzervatívnejší. Ďakujem.
Laššáková, Jana, podpredsedníčka NR SR (2013-06-17):
Nech sa páči, pán poslanec Frešo, máte slovo. A pripraví sa pán poslanec Hlina.
Ďurica, Ondrej, poslanec NR SR (2022-02-25):
Ďakujem za slovo, pán podpredseda. Pán kolega, ja ďakujem za túto rozpravu aj za tú ilustráciu v podobe Ústavy Slovenskej republiky, pretože napriek tomu, že ti to koaliční poslanci spochybňovali, ja si myslím, že práve ústavou budú občania konfrontovať súčasných koaličných poslancov. Ale samotný pojem cenzúra alebo samotný mechanizmus cenzúry v rukách súčasných koaličných poslancov je mimoriadne nebezpečný, a to z toho dôvodu, že keď nám tu dneska niekto hovorí, že to nebude zneužívané alebo že tá šírka toho pojmu, čo je závadná informácia alebo dezinformácia, že nebude nejakým spôsobom zneužívaná, tak si dovolím nesúhlasiť, pretože súčasná koalícia nemala problém pošliapať vlastné pravidlá, keď sem priviedla poslancov, ktorí boli pozitívni. Zrazu mohli hlasovať. Spochybnili ste prešľapy vlastných nominantov a bagatelizovali ste. Na poslednej mimoriadnej schôdzi ste legálne vyhotovené odposluchy vyhlásili za pomaly hoax! To jednoducho to, čo vy dokážete spraviť zo sekundy na sekundu, tak tu nehovorte, že vy tu budete nastavovať cenzúru a že nebude zneužívaná. To vám neverí ani občan a neverí vám to ani opozícia. Tak sa nedivte, že jednoducho takto voči tomu vystupujeme. Veď vy ste dokázali, ako to s cenzúrou myslíte, ako to vnímate.
Bugár, Béla, podpredseda NR SR (2011-12-08):
Pardon, je tu zmena, poslancovi Štefancovi, aby informoval Národnú radu. Nech sa páči.
Pellegrini, Peter, predseda NR SR (2015-07-01):
Ďakujem pekne. Dávam teraz slovo spoločnému spravodajcovi pánovi Senkovi, aby informoval Národnú radu o výsledku prerokovania návrhu vo výboroch a odôvodnil návrh a stanovisko gestorského výboru.
Remišová, Veronika, poslankyňa NR SR (2017-03-29):
... prosím vás, aby ste zabezpečili férovo poriadok tak pre opozičných...
Bugár, Béla, podpredseda NR SR (2018-09-12):
Nech sa páči, prezentujme sa a rokujme o týchto lehotách a výboroch. (Hlasovanie.) Prítomných 137, za 135, 2 sa zdržali. Konštatujem, že návrh sme schválili. Teraz prosím spoločného spravodajcu z výboru pre obranu a bezpečnosť pána poslanca Bašku, aby hlasovanie uviedol k návrhu na aktualizáciu vojenského zastúpenia Slovenskej republiky pri orgánoch a vo vojenských štruktúrach NATO a Európskej únie a vyslania príslušníkov Ozbrojených síl Slovenskej republiky do tohto vojenského zastúpenia (tlač 1051), nech sa páči. (Hlasovanie o návrhu na aktualizáciu vojenského zastúpenia Slovenskej republiky pri orgánoch a vo vojenských štruktúrach NATO a EÚ a vyslania príslušníkov ozbrojených síl Slovenskej republiky do tohto vojenského zastúpenia , tlač 1051.)
Gašpar, Tibor, poslanec NR SR (2024-02-08):
Ďalej hlasujeme o bode 29 pozmeňujúceho návrhu poslanca Galka.
Mierna, Anna, poslankyňa NR SR (2021-12-09):
Teraz dajte, prosím, hlasovať o podanom pozmeňujúcom návrhu pána poslanca Tomáša Tarabu.
P. Paška, predseda NR SR: (2009-09-09):
(Hlasovanie.) 129 prítomných, 114 za, 1 proti, 12 sa zdržali, 2 nehlasovali. Návrh sme schválili. Pán poslanec Pelegrini uvedie hlasovanie o zákone o ochranných známkach. Je to tlač 1173.
Laurenčík, Milan, podpredseda NR SR (2020-04-22):
Prezentujme sa a hlasujme. (Hlasovanie.) Prítomní 140, za 130, proti 0, zdržalo sa 7, nehlasovali 3. Uvedený návrh sme schválili. Pani spravodajkyňa, ďalšie návrhy.
V. Veteška, podpredseda NR SR: (2004-01-23):
Máte slovo, pani poslankyňa. Predkladatelia uvádzajú okrem iného, že tento návrh bude vyžadovať len jednorazové náklady na zriadenie Inšpektorátu práce v Košiciach. Ale ja tu musím poukázať na rad ďalších vecí, ktoré s tým súvisia. Predovšetkým nie je jasné, aké postavenie budú mať súčasní pracovníci Národného inšpektorátu prace. Zákon o štátnej službe pozná skončenie štátnozamestnaneckého pomeru služobným úradom len za týchto podmienok: strata štátneho občianstva, strata trvalého pobytu na území Slovenskej republiky, neschopnosť vykonávať prácu, strata oprávnenia na oboznamovanie sa s utajovanými skutočnosťami alebo zrušenia štátnozamestnaneckého miesta v systemizácii, čo nie je tento prípad. Aby som nezdržovala túto ctenú snemovňu, chcem povedať, že s pracovníkmi Národného inšpektorátu práce nie je možné podľa zákona o štátnej službe zrušiť štátnozamestnanecký pomer. Ale to je len jedna stránka veci. Druhá stránka veci. Pozrime sa, či ich možno preložiť. Štátneho zamestnanca možno dočasne preložiť bez jeho súhlasu v tom istom odbore štátnej služby ak, a teraz sa na to pozrime, sa mu zmení opis štátnozamestnaneckého miesta, čo nie je náš prípad, alebo pravidelné miesto výkonu štátnej služby. A tu je ďalší problém. Pravidelné miesto výkonu štátnej služby je obsiahnuté vo vymenovaní do štátnej služby. Vymenovanie do štátnej služby majú títo štátni zamestnanci platné a účinné. V ňom nie je možné robiť opravy. Takže, aby som to zhrnula. Keďže títo zamestnanci môžu byť preložení dočasne, trvale nemôžu byť preložení, na dobu najviac šesť mesiacov bez ich súhlasu, potom im patrí náhrada výdavkov súvisiacich s preložením. Citujem: „Štátny zamestnanec má počas dočasného preloženia,“ nebudem to celé čítať, „nárok na náhradu výdavkov ako pri pracovnej ceste.“ Čiže my nevieme, či týchto štátnych bratislavských zamestnancov prepustiť, nevieme ich udržať dlhšie na miestach ako šesť mesiacov, počas šiestich mesiacov treba platiť týmto  zamestnancom tak, ako keby boli na služobnej ceste. No a na dôvažok musím povedať, že zákon o štátnej službe nepozná takýto status zamestnanca, ktorému sa zmenilo sídlo pracoviska. Čiže ak by boli dostatočne zlomyseľní, po šiestich mesiacoch zostanú doma a pôjde im plat, tak ako keby pracovali. Odporúčam predkladateľom, ak naozaj tu je všeobecný záujem presídliť tento úrad do Košíc, aby otvorili zákon o štátnej službe, zaviedli tam nový titul, ktorým by sa dalo zrušiť štátnozamestnanecké miesto z dôvodu presídlenia úradu, vyčíslili ekonomický dopad a takto nám ho predložili do Národnej rady. Ďakujem. (Potlesk.)
Müllerová, Emília, poslankyňa NR SR (2015-09-24):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo. Ďalej, aby za gestorský výbor určila hlasovaním Výbor Národnej rady pre zdravotníctvo a aby predmetný návrh zákona výbory prerokovali do 9. novembra 2015 a gestorský výbor do 10. novembra 2015.
Galko, Ľubomír, poslanec NR SR (2024-01-25):
No len ja by som chcel vás poprosiť, aby ste mi dali naspäť čas, lebo plynul čas. Buďte tak dobrý.
Paška, Pavol, predseda NR SR (2014-10-21):
(Hlasovanie.) 138 prítomných, 82 za, 2 proti, 54 sa zdržalo. Body sme schválili.
A. Belousovová, podpredsedníčka NR SR: (2009-02-12):
Ďalšiu otázku položila opäť pani poslankyňa Sárközy. Otázku položila ministrovi pôdohospodárstva pánovi Stanislavovi Becíkovi, ktorý nie je prítomný a bude zaňho odpovedať pán minister Chrbet: „Pán minister, neplánujete zrušiť poplatky za vyňatie pôdy z poľnohospodárskeho pôdneho fondu? Tieto poplatky znevýhodňujú samosprávy pri získavaní investorov na juhu Slovenska pri zakladaní priemyselných parkov.“ Nech sa páči, pán minister, odpovedajte a oznámte ukončenie odpovede.
Sulík, Richard, predseda NR SR (2011-05-17):
Pán poslanec Paška, mám zapísaný váš návrh, máme 16.00 hodín a 15 minút podľa programu...
T. Cabaj, poslanec: (2008-05-14):
Ako prvý predložil pozmeňujúce návrhy pán poslanec Kotian, predložil päť pozmeňujúcich návrhov. Keďže sú k tej istej problematike, to je otázka sedemnástich a osemnástich rokov, tak navrhujem, aby sme o všetkých návrhoch hlasovali naraz.
Číž, Miroslav, podpredseda NR SR (2015-01-29):
Ďakujem pekne. No musím vyjadriť ľútosť, že tu nie je pani podpredsedníčka, aby sme mohli reagovať aj trošku osobne, a nie je tu zhodou okolností ani jeden z bývalých tvorcov tejto reformy, takže skúsim teda vám, vážení kolegovia, prípadne verejnosti niečo k tomu povedať. Problém načrtla pani podpredsedníčka, že teda považuje to za vlastizradu a moja vláda teda hovorí o tom, že nebude rušiť II. pilier. Nepochybne je tu obrovský problém, a to je zásadný problém pri privatizácii verejných financií, že zvratné kroky sú nesmierne ťažké a rizikové. Predsa čo vidíme pri zdravotných poisťovniach, kde už pravdepodobne už naozaj už úplní zatvrdilci tvrdia, že to je efektívny spôsob riadenia a spravovania zdravotníctva, ale akékoľvek možné kroky, ktoré by vrátili opäť do verejného priestoru verejné peniaze, sú rizikové, sú chránené zmluvami o ochrane investícií, hrozia tak rôzne formy žalôb na náhradu škody a podobne. Nepochybne moja vláda vyhodnotila všetky riziká, veľmi zvažovala okolnosti a sledovala aj procesy, ktoré boli práve v Poľsku, v Maďarsku aj v Česku, a aj vnútropolitické diskusie, ktoré boli oveľa hlbšie, ako to, čo tu počúvame, tieto vystúpenia, ktoré tu sú, že spravidla SMER nedáva rodinám, deťom, SMER je ten najhorší, ale principiálne sa o vecných a konkrétnych údajoch nehovorí skoro vôbec. Pevne verím, že pán predseda Sociálnej poisťovne prispeje do tejto diskusie skutočnými vecnými a konkrétnymi číslami, veď česká Sociálna poisťovňa je dneska prebytková, nepochybne má istý mechanizmus v tomto zmysle k dispozícii, ale riziká, ktoré tam sú, sú obrovské, veď ak sledujeme teraz svetový vývoj a svetových komentátorov ekonomiky na riešenie súčasnej situácie, jeden z prostriedkov je obrovská inflácia. Vôbec nie sme vylúčení z týchto procesov. Ako budú vyzerať pri nejakej inflácii, ktorá bude presahovať 20 % za isté obdobie dlhé, tieto uložené peniaze so všetkým, čo k tomu patrí, nehovoriac o tom, ako hodnotíme celý akciový trh... (Prerušenie vystúpenia časomerom.)